ວັນທີ 17 ກຸມພາ 2018 ຫ້ອງວ່າການປົກຄອງນະຄອນຫຼວງວຽງຈັນ ໄດ້ສອບເສັງຄັດເລືອກເອົາພະນັກງານລັດຖະກອນໃໝ່ ຂອງນະຄອນຫຼວງວຽງຈັນ ປະຈຳປີ 2018 ເປັນປະທານຂອງທ່ານ ສີຫຸນ ສິດທິລືໄຊ ຮອງເຈົ້າຄອງນະຄອນຫຼວງວຽງຈັນ ມີບັນດາອະນຸກຳມະການສອບເສັງ ແລະ ພາກສ່ວນກ່ຽວຂ້ອງເຂົ້າຮ່ວມ.
ວັນທີ 9 ກຸມພາ 2018 ຢູ່ສະຖານກົງສູນໃຫຍ່ລາວທີ່ນະຄອນດານັງ ສສ ຫວຽດນາມ ໄດ້ມີພິທີມອບ-ຮັບເຄື່ອງຊ່ວຍເຫຼືອບັນເທົາທຸກ ໃຫ້ແກ່ປະຊາຊົນບັນດາແຂວງພາກກາງຫວຽດນາມ ລວມມີແຂວງກວາງຈິ ແຂວງເຫືອທຽນເຫວ້ ນະຄອນດານັງ ແຂວງກວາງນາມ ແຂວງກວາງງາຍ ແລະ ແຂວງບິ່ງດິ່ງ ເຊິ່ງເດີນທາງໄປມອບເຄື່ອງຊ່ວຍເຫຼືອຄັ້ງນີ້ ນຳໂດຍທ່ານ ອານຸພາບ ຕຸນາລົມ ປະທານສະພາປະຊາຊົນ ນະຄອນຫຼວງວຽງຈັນ ປະທານສະມາຄົມມິດຕະພາບລາວ-ຫວຽດນາມ ນະຄອນຫຼວງວຽງຈັນ ພ້ອມດ້ວຍຄະນະສະມາຊິກ ສະມາຄົມມິດຕະພາບ ລາວ-ຫວຽດນາມ ແລະ ອະດີດນັກສຶກສາລາວ ທີ່ເຄີຍຮຽນຢູ່ຫວຽດນາມ.
ກອງປະຊຸມປະຈຳປີ 2017 ຂອງສະມາຊິກສະພາແຫ່ງຊາດ ຊຸດທີ VIII ປະຈຳເຂດເລືອກຕັ້ງທີ 1 ນະຄອນຫຼວງວຽງຈັນ ຈັດຂຶ້ນວັນທີ 8 ມັງກອນ 2018 ໂດຍເປັນປະທານຂອງທ່ານ ອານຸພາບ ຕຸນາລົມປະທານຄະນະສະມາຊິກສະພາແຫ່ງຊາດ ປະຈຳເຂດເລືອກຕັ້ງທີ 1 ນະຄອນຫຼວງວຽງຈັນ ມີບັນດາທ່ານຮອງເຈົ້າຄອງນະຄອນຫຼວງ ບັນດາການນຳຂອງນວ ນັກປະຕິວັດອາວຸໂສ ອະດີດສະມາຊິກສະພາແຫ່ງຊາດ ນັກທຸລະກິດ ແຂກຖືກເຊີນແລະ ບັນດາ ສສຊ ຊຸດທີ VIII ປະຈຳເຂດເລືອກຕັ້ງທີ 1 ເຂົ້າຮ່ວມ.
ພິທີພົບປະລະຫວ່າງຄະນະຜູ້ແທນການນຳຂັ້ນສູງນະຄອນຫຼວງວຽງຈັນນຳໂດຍທ່ານ ສິນລະວົງ ຄຸດໄພທູນ ກຳມະການກົມການເມືອງສູນກາງພັກເລຂາຄະນະພັກ ເຈົ້າຄອງນະຄອນຫຼວງວຽງຈັນ ແລະຄະນະຜູ້ແທນຂັ້ນສູງນະຄອນໂຮ່ຈີມິງ ສສ ຫວຽດນາມ ນຳໂດຍທ່ານ ຫງວຽນ ທ້ຽນເຍິນ ກຳມະການກົມການເມືອງສູນກາງພັກ ເລຂາຄະນະພັກຫົວໜ້າຄະນະສະມາຊິກສະພາແຫ່ງຊາດ ນະຄອນໂຮ່ຈີມິງ ໄດ້ມີຂຶ້ນວັນທີ 22 ມັງກອນ 2018 ທີ່ຫ້ອງວ່າການປົກຄອງນະຄອນຫຼວງວຽງຈັນໂອກາດທີ່ຄະນະຜູ້ແທນດັ່ງກ່າວ ເດີນທາງມາຢ້ຽມຢາມ ແລະເຮັດວຽກຢູ່ນະຄອນຫຼວງວຽງຈັນ ວັນທີ 22-26 ມັງກອນນີ້.
ຕອນເຊົ້າຂອງວັນທີ 18 ທັນວາ 2017, ທີຫ້ອງວ່າການນະຄອນຫຼວງວຽງຈັນ ໄດ້ເປິດກອງປະຊຸມຄົບຄະນະບໍລິຫານງານພັກ ຮ່ວມກັບ ອັງການປົກຄອງ ນະຄອນຫຼວງວຽງຈັນ (ເປີດກວ້າງ) ຄັ້ງທີ 10, ສະໄໝທີ VI, ຊື່ງກອງປະຊຸມຈະໄດ້ຈັດຂື້ນໄປເວລາ 3 ວັນ (ແຕ່ວັນທີ 18-20 ທັນວ່າ 2017), ເຊີ່ງກອງປະຊຸມຄັ້ງນີ້ໄດ້ຕົກລົງບັນຫາສໍາຄັນດັ່ງນິ້: